DĖL SVEIKATOS APSAUGOS PROGRAMOS PRIEMONĖS NAUJOS MEDICININĖS ĮRANGOS ĮSIGIJIMO ŠILALĖS RAJONO SVEIKATOS PRIEŽIŪROS ĮSTAIGOSE, PASLAUGAS TEIKTI NEDISKRIMINUOJANT LYČIŲ LĖŠŲ SKYRIMO

2018 m. rugpjūčio 1 d. Nr. DĮV-884

Šilalė

# Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Šilalės rajono sveikatos priežiūros paslaugų prieinamumo gerinimo ir teikiamų sveikatos priežiūros paslaugų modernizavimo rėmimo programa, patvirtinta Šilalės rajono savivaldybės tarybos 2015 m. gruodžio 18 d. sprendimu Nr. T1-302 „Dėl Šilalės rajono sveikatos priežiūros paslaugų prieinamumo gerinimo ir teikiamų sveikatos priežiūros paslaugų modernizavimo rėmimo programos patvirtinimo“, atsižvelgdamas į Šilalės rajono savivaldybės administracijos direktoriaus 2016 m. vasario 4 d. įsakymu Nr. DĮV-188 „Dėl Šilalės rajono sveikatos priežiūros paslaugų prieinamumo gerinimo ir teikiamų sveikatos priežiūros paslaugų modernizavimo rėmimo programos paraiškų atrankos komisijos“ sudarytos Šilalės rajono sveikatos priežiūros paslaugų prieinamumo gerinimo ir teikiamų sveikatos priežiūros paslaugų modernizavimo rėmimo programos paraiškų atrankos komisijos 2018 m. liepos 27 d. posėdžio protokolą Nr. 2:

1. S k i r i u iš Sveikatos apsaugos programos (Nr. 4) priemonės Naujos medicininės įrangos įsigijimas Šilalės rajono sveikatos priežiūros įstaigose, paslaugas teikti nediskriminuojant lyčių, (04.02.01.03) lėšų įstaigoms 3 2400 eurų:

|  |  |  |  |
| --- | --- | --- | --- |
| Eil.Nr. | Vykdytojas | Programos pavadinimas | Suma (eurais) |
| 1.  | VšĮ Šilalės rajono ligoninė | Asmens sveikatos priežiūros paslaugų kokybės ir prieinamumo gerinimas VšĮ Šilalės rajono ligoninėje | 12 200 eurų (Garo sterilizatoriaus ir rotacinio užlydymo prietaiso įsigijimui) |
| 2. | VšĮ Kvėdarnos ambulatorija | VšĮ Kvėdarnos ambulatorijos teikiamų paslaugų gerinimas | 1 600 eurų (Portatyvinio defibriliatoriaus įsigijimui)1 600 eurų (Gliukozės ir cholesterolio analizatoriaus įsigijimui) |
| 3. | VšĮ Kaltinėnų PSPC | Kaltinėnų pirminio sveikatos priežiūros centro teikiamų paslaugų modernizavimas 2018 metais | 2 000 eurų (Hotlerio aparato su programine įranga įsigijimui) |
| 4. | VšĮ Laukuvos ambulatorija | Asmens sveikatos priežiūros paslaugų kokybės ir prieinamumo gerinimas viešojoje įstaigoje Laukuvos ambulatorijoje | 4 000 eurų (Hematologinio analizatoriaus įsigijimui) |
| 5.  | Liutauro Giedraičio IĮ | Liutauro Giedraičio IĮ modernizavimas ir teikiamų paslaugų gerinimas | 2 500 eurų (Skaitmeninės rentgenografijos sistemos su kompiuteriu ir monitoriumi įsigijimui)  |
| 6. | UAB „Ambulansas“ | Šilalės greitosios medicinos pagalbos stoties infrastruktūros atnaujinimas, diegiant šiuolaikines medicinos technologijas, programa | 6 000 eurų (Diagnostinės aparatūros, gyvybės funkcijų palaikymo, stabilios būklės užtikrinimo priemonių įsigijimui) |
| 7. | UAB „Dvaro“ klinika | Šilalės rajono sveikatos priežiūros paslaugų prieinamumo gerinimo ir teikiamų sveikatos priežiūros paslaugų modernizavimo rėmimo programa | 2 500 eurų (Kompiuterinės technikos ir antgalių odontologiniam įrenginiui įsigijimui) |

2. T v i r t i n u Lėšų naudojimo sutarties (toliau – Sutartis) formą (pridedama).

3. N u s t a t a u, kad Sveikatos apsaugos programos (toliau – Programos) vykdytojas:

3.1. per 10 darbo dienų nuo informacijos apie skirtas lėšas gavimo pateikia Šilalės rajono savivaldybės administracijos (toliau – Administracijos) direktoriui 2 egz. paruoštą Sutartį ir detalizuotą Programos sąmatą (Sutarties 1 priedas);

3.2. skirtas lėšas naudoja pagal tikslinę paskirtį, vadovaudamasis Lietuvos Respublikos viešųjų pirkimų įstatymu, kitais teisės aktais bei pasirašytomis sutartimis. Už lėšų teisingą panaudojimą Programos vykdytojas atsako teisės aktų nustatyta tvarka;

3.3. Programai pasibaigus, bet ne vėliau kaip iki einamųjų metų gruodžio 20 dienos pateikia Administracijos Buhalterinės apskaitos skyriui (314 kab.) Biudžeto sąmatos įvykdymo ataskaitą (Sutarties 2 priedas) ir lėšų panaudojimo pateisinamųjų dokumentų kopijas.

4. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Raimundas Vaitiekus